Diari Oficial de la Generalitat Valenciana


Sumari del DOGV 8788, del 14-04-2020 (2020/2865)

RESOLUCIÓ de 2 d'abril de 2020, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 en el programa 141.10, Administració de justícia, de la Conselleria de Justícia, Interior i Administració Pública, per import de 140.000 euros (exp. 07.003/20-016).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8788

Data del DOGV
:   14-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2865


Data del document
:   02-04-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 d'abril de 2020, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 en el programa 141.10, Administració de justícia, de la Conselleria de Justícia, Interior i Administració Pública, per import de 140.000 euros (exp. 07.003/20-016). [2020/2865]  
La Llei 28/2018, de 28 de desembre, de pressupostos de la Generalitat per a l'exercici 2019, recollia la línia de subvenció S8406, «Conveni Càtedra Deblanc», en el capítol 4 del programa 141.10, Administració de justícia, amb una dotació de 140.000 euros i el beneficiari de la qual és la Càtedra Deblanc (Universitat de València).  
El 22 de març de 2019 es va subscriure el conveni entre la Generalitat i l'esmentada universitat. Per part de la Universitat de València es va entregar la justificació dins del termini, però des de la conselleria no es va poder tramitar el pagament de la subvenció dins dels terminis fixats per l'ordre que va regular les operacions de tancament de l'exercici 2019.  
El pressupost aprovat per a 2020 inclou de nou la línia S8406, també per a la concessió directa a la Universitat de València i amb la mateixa finalitat. La Conselleria de Justícia, Interior i Administració Pública planteja la necessitat de fer front a les obligacions exigibles de l'any 2019, sense que això supose alterar la subvenció aprovada per les Corts per a aquest exercici, per la qual cosa, considerant que es donen les circumstàncies previstes en l'article 39.5 c de la Llei 1/2015, d'hisenda pública, sector públic instrumental i subvencions, i atesa l'excepció que preveu l'article 49.3 d'aquesta mateixa llei per a aquests supòsits, la mencionada conselleria proposa incrementar la dotació de la línia per l'import d'aquesta obligació, que puja a 140.000 euros, i, al seu torn, poder subscriure un nou conveni amb la mateixa entitat en el present exercici 2020.  
Per a finançar-ho, la conselleria esmentada planteja la transferència de disponibilitats existents no afectes a compromisos de despesa en el capítol 2 del mateix programa 141.10.  
A aquest efecte, i en virtut del que es disposa en l'article 39.5.c de la Llei 1/2015, d'hisenda pública, sector públic instrumental i subvencions, i dels articles 21 i 24 de la Llei 10/2019, de pressupostos de la Generalitat per a l'exercici 2020, la Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 10.59.95.660.38.0 per import de 140.000 euros.   
  
Segon  
Autoritzar un increment de crèdit en l'aplicació pressupostària 52.81.31.156.98.2 per import de 140.000 euros, destinat a incrementar, en l'annex de transferències i subvencions corrents del programa 141.10, Administració de justícia, la dotació de la línia de subvenció S8406, per a donar cobertura a obligacions exigibles, degudament adquirides en 2019, segons el detall següent:  
  
  
  
València, 2 d`abril de 2020.- El conseller d'Hisenda i Model Econòmic: Vicent Soler i Marco.